અયોધ્યા ચુકાદો : ભાજપ માટે શું આનાથી વધારે સારો સમય ન હોઈ શકે?\nએક જમાનામાં ઉત્તર પ્રદેશ કૉંગ્રેસનો ગઢ ગણાતું હતું પણ 2012 સુધીમાં કૉંગ્રેસની હાલત કફોડી થઈ ચૂકી હતી. જોકે, રસપ્રદ વાત એ છે કે એ વખતે ભારતીય જનતા પક્ષ પણ નિરાશ જણાતો હતો.

અલાહાબાદ પાસે ફૂલપુરના એક ગામમાં મેં દરેક પાર્ટીના બૂથ કાર્યકર્તાઓ સાથે વાત કરી હતી. ભાજપના કાર્યકરોમાં એક બ્રાહ્મણ વકીલ પણ હતા અને તેઓ ઘણા વાચાળ હતા.

ભાજપનું પ્રદર્શન એ ચૂંટણીમાં સારું નહોતું જણાઈ રહ્યું. મેં તેમને પૂછ્યું કે શું ખોટું થઈ રહ્યું છે? ઉત્તર પ્રદેશમાંથી ભાજપ આગળ વધ્યો હતો અને હવે પતન કેમ દેખાઈ રહ્યું છે?

ભાજપના એ વકીલ કાર્યકરનો જવાબ હતો, "લોકોને લાગે છે કે અમે રામમંદિરના મુદ્દે દગો કર્યો છે."

રામજન્મભૂમિના આંદોલનના કારણે જ ઉત્તર પ્રદેશ અને ઉત્તર ભારતના વિસ્તારોમાં ભાજપનો ઉદય શરૂ થયો હતો. 

આ જ આંદોલનમાં અયોધ્યમાં બાબરી મસ્જિદ ધ્વંશ કરાઈ હતી અને બાદ પક્ષે મુખ્ય ધારાની સ્વીકૃતિની લાલચમાં મુદ્દાને કોરાણે કરી નાખ્યો હતો. 

રામમંદિરના આંદોલનના કારણે જ લોકસભામાં ભાજપની બેઠકો માત્ર પાંચ વર્ષમાં બેમાંથી વધીને 85 સુધી પહોંચી ગઈ. 

વકીલે કહ્યું, "બીજી વાત એ છે કે ભાજપ ઉત્તર પ્રદેશમાં જાતિનું રાજકારણ બરાબર રમી ન શક્યો."

મેં તેમને પૂછ્યું કે ઉત્તર પ્રદેશમાં ભાજપને ફરી બેઠો કરવા શું કરવું જોઈએ?

મને લાગ્યું કે તેઓ જાતિના રાજકારણને સમજવા, પછાત વર્ગને સાથે લેવા અને રામમંદિરનું આંદોલન ફરીથી બેઠું કરવાની વાત કરશે, પણ તેમના મગજમાં કંઈક અલગ જ વાત હતી. 

નવું ધ્રુવીકરણ

તેમણે કહ્યુ, "ભાજપને ઉત્તર પ્રદેશમાં મજબૂત કરવા માટે અમારે મોદીને (રાષ્ટ્રીય રાજકારણમાં) લાવવા પડશે."

હું તેમની વાતથી ચોંકી ગયો. મેં પૂછ્યું કે ગુજરાતના મુખ્ય મંત્રી યૂપીમાં શું કરી શકશે?

તેમણે કહ્યું, "મોદી સાથે ધ્રુવીકરણ આવશે. તમે મોદીની સાથે રહો અથવા તેમના વિરુદ્ધ. આવું જ ધ્રુવીકરણ રામમંદિર સમયે પણ હતું."

વર્ષ 2012ની વિધાનસભાની ચૂંટણીનાં પરિણામો આવ્યાં ત્યારે ભાજપને 403માંથી માત્ર 47 બેઠકો મળી હતી. પક્ષને માત્ર 15 ટકા મત મળ્યા હતા.

તેના 19 મહિના બાદ વકીલ સાહેબ જેવા કાર્યકરોની વાત પક્ષના આગેવાનોએ સાંભળી અને નરેન્દ્ર મોદીને વડા પ્રધાન પદના ઉમેદવાર જાહેર કરી દીધા. 

વર્ષ 2012થી વર્ષ 2014 સુધી, માત્ર બે વર્ષમાં ભાજપના મત 15 ટકાથી વધીને 43 ટકા થઈ ગયા.

તેઓ લોકસભાની 80 બેઠકોમાંથી 71 બેઠકો પર જીતી ગયા. આ દરમિયાન ફૂલપુર જિલ્લામાં મને મળેલા ભાજપના એ કાર્યકરને હું ક્યારેય ભૂલી...\n\ntl;dr:
ફેબ્રુઆરી 2012ની વાત છે. ઉત્તર પ્રદેશમાં વિધાનસભાની ચૂંટણી હતી. સ્પષ્ટ જણાતું હતું કે બસપા સત્તા ગુમાવી રહી છે અને સમાજવાદી પાર્ટ સત્તાની રેસમાં સૌથી આગળ જણાઈ રહી છે.